היינריך ליסט

היינריך ליסט (בגרמנית: Heinrich List; ) היה חסיד אומות העולם מגרמניה שנתפס בעת ניסיון הצלתו של יהודי בתקופת מלחמת העולם השנייה, נכלא במחנה הריכוז דכאו ונספה.

ביוגרפיה 
היינריך ליסט היה איכר קתולי מארנסבאך (Ernsbach) שבמדינת הסן בגרמניה. בנו יעקב לחם בחזית המזרחית במלחמת העולם השנייה.

בנובמבר 1941, עם תחילת הגירוש של יהודי גרמניה למזרח, העניקו בני הזוג ליסט, היינריך ומריה אשתו, מקלט ליהודי פרדיננד שטראוס, אותו הכירו לפני המלחמה על רקע עסקי. בני הזוג הסתירו את שטראוס עד מרץ 1942. פועל שעבד בחוותם של בני הזוג ליסט הלשין עליהם. שטראוס עצמו נמלט לשווייץ וכך שרד בשואה.

ליסט נאסר ונשלח למחנה הריכוז דכאו, שם נרצח באוקטובר 1942. בנו יעקב הוכרז כנעדר בחזית המזרחית באוגוסט 1944. לבני הזוג היינריך ומריה ליסט הייתה בת נוספת, מרגרט.

הנצחה
מורים ותלמידים בתיכון במיכלשטאדט תיעדו את הסיפור וזה הגיע לידיעת יד ושם. בשנת 1992 הכיר יד ושם בהיינריך ומריה ליסט בתור חסידי אומות העולם. בעיר הסמוכה ארבך אים אודנוולד נקרא רחוב על שם היינריך ליסט.

קישורים חיצוניים

 סיפורו של היינריך ליסט באתר יד ושם.

חסידי אומות העולם שנרצחו
גרמנים חסידי אומות העולם
אסירים במחנה הריכוז דכאו
נספים במחנה הריכוז דכאו
מצילים בשואה: גרמניה
גרמנים שנולדו ב-1882
גרמנים שנפטרו ב-1942